**JUDEŢUL SATU MARE**

**CONSILIUL JUDEŢEAN**

**Serviciul de coordonare și cooperare instituțională**

**Nr. \_\_\_\_\_\_\_ /\_\_\_\_\_\_\_\_ 2022**

**RAPORT DE SPECIALITATE**

**privind implementarea măsurilor dispuse de legislația specifică privind guvernanța corporativă a întreprinderilor publice, la Regia Autonomă ”Aeroportul Satu Mare”**

Având în vedere conținutul Proiectului de hotărâre privind implementarea măsurilor dispuse de legislația specifică privind guvernanța corporativă a întreprinderilor publice, la Regia Autonomă ”Aeroportul Satu Mare”,

se cunoaște faptul că Regia Autonomă ,,Aeroportul Satu Mare” este o regie cu specific deosebit, de interes local, cu personalitate juridică, funcționează pe bază de gestiune economică și autonomie financiară iar Județul Satu Mare prin Consiliul Județean are calitate de autoritate publică tutelară. La data prezentei, Regia Autonomă ”Aeroportul Satu Mare” este administrată de un Consiliu de administrație provizoriu compus din 7 membri, consiliu ale cărui mandate provizorii expiră în 4 luni de la data încheierii contractelor de mandat, cu posibilitate de prelungire până la 6 luni, dar nu mai mult de 150 de zile de la data demarării procedurii pentru alegerea noului Consiliu de administrație al Regiei Autonome ”Aeroportul Satu Mare”.

Procedura de selecție se efectuează cu scopul de a asigura transparentizarea și profesionalizarea consiliilor de administrație, în lumina principiilor guvernanței corporative a întreprinderilor de stat dezvoltate de Organizația de Cooperare Economică și Dezvoltare.

Raportat la prevederile Hotărârii Consiliului Județean Satu Mare nr. 64/29.04.2022 privind stabilirea unor măsuri în vederea demarării procedurii de selecție pentru membrii Consiliului de administrație al Regiei Autonome ”Aeroportul Satu Mare”,

luând în considerare:

- prevederile art. 2, pct. 3 lit. a) și pct. 6, art. 3 pct. 1 lit. a) și art. 5 din Ordonanța de urgență a Guvernului nr. 109/2011 privind guvernanța corporativă a întreprinderilor publice, cu modificările și completările ulterioare, care stipulează:

*”ART. 2*

*În sensul prezentei ordonanţe de urgenţă, termenii şi expresiile de mai jos au următoarele semnificaţii:*

*3. autoritate publică tutelară - instituţia care:*

*a) coordonează, are în subordine sau sub autoritate una sau mai multe întreprinderi publice prevăzute la pct. 2 lit. a);*

*6.* ***scrisoare de aşteptări*** *- document de lucru prin care autoritatea publică tutelară, în consultare cu orice acţionari reprezentând, individual sau împreună, 5% din capitalul social al întreprinderii publice, stabileşte performanţele aşteptate de la organele de administrare şi conducere ale întreprinderii publice, precum şi politica autorităţii publice tutelare privind întreprinderile publice care au obligaţii specifice legate de asigurarea serviciului public, pentru o perioadă de cel puţin 4 ani;*

*ART. 3*

*Autoritatea publică tutelară are următoarele competenţe:*

*1. la regiile autonome:*

*a)* ***să întocmească scrisoarea de aşteptări*** *şi să o publice pe pagina proprie de internet pentru a fi luată la cunoştinţă de candidaţii la postul de administrator sau director aflaţi pe lista scurtă;*

*ART. 5*

*(1) Regia autonomă este administrată de un consiliu de administraţie, format din 3 - 7 persoane.*

*(2) Consiliul de administraţie este constituit din:*

*a) un reprezentant al Ministerului Finanţelor Publice, licenţiat în ştiinţe economice sau juridice şi cu experienţă în domeniul economic, contabilitate, audit, financiar sau juridic de cel puţin 5 ani de la data obţinerii diplomei de studii superioare;*

*b) un reprezentant al autorităţii publice tutelare, cu experienţă de cel puţin 5 ani în domeniul de activitate al regiei autonome şi/sau în activitatea de administrare de societăţi ori regii autonome;*

*c) 1 - 5 persoane cu experienţă în administrarea sau managementul unor regii autonome sau societăţi, inclusiv societăţi din sectorul privat. Aceste persoane nu pot fi funcţionari publici sau alte categorii de personal din cadrul autorităţii publice tutelare sau al altor instituţii publice.*

*(3) Membrii consiliului de administraţie se numesc de autoritatea publică tutelară. În cazul reprezentantului Ministerului Finanţelor Publice, numirea se face la propunerea acestei instituţii.*

*(4) Majoritatea membrilor consiliului de administraţie este formată din administratori neexecutivi şi independenţi, în sensul art. 138^2 din Legea nr. 31/1990, republicată, cu modificările şi completările ulterioare.*

*(5) Desemnarea membrilor consiliului de administraţie va fi făcută în baza unei evaluări sau selecţii prealabile efectuate de o comisie organizată la nivelul autorităţii publice tutelare, iar în cazul reprezentantului Ministerului Finanţelor Publice de o comisie organizată la nivelul acestei instituţii. Pentru desemnarea reprezentantului autorităţii publice tutelare şi a celorlalţi 1 - 5 administratori, autoritatea publică tutelară poate decide ca în procesul de selecţie comisia să fie asistată sau ca selecţia să fie efectuată de un expert independent, persoană fizică sau juridică specializată în recrutarea resurselor umane, ale cărui servicii sunt contractate, în condiţiile legii.*

*(6) În cazul regiilor autonome cu un număr de peste 500 de angajaţi, selecţia este efectuată în mod obligatoriu de un expert independent, persoană fizică sau juridică specializată în recrutarea resurselor umane, ale cărui servicii sunt contractate de autoritatea publică tutelară, în condiţiile legii.*

*(7) Criteriile de selecţie a administratorilor sunt stabilite, potrivit art. 3^1 alin. (4), de către comisiile sau, după caz, de expertul independent prevăzut la alin. (5) şi la alin. (6), cu luarea în considerare a specificului şi complexităţii activităţii regiei autonome şi a cerinţelor din scrisoarea de aşteptări.*

*(8) Anunţul privind selecţia membrilor consiliului de administraţie se publică prin grija autorităţii publice tutelare cel puţin în două ziare economice şi/sau financiare cu largă răspândire şi, prin grija preşedintelui consiliului de administraţie, pe pagina de internet a întreprinderii publice. Acesta trebuie să includă condiţiile care trebuie întrunite de candidaţi şi criteriile de evaluare a acestora. Selecţia se realizează cu respectarea principiilor nediscriminării, tratamentului egal şi transparenţei.*

*(9) În cazul selecţiei realizate în condiţiile alin. (6), numirea administratorilor se realizează de către autoritatea publică tutelară la propunerea expertului independent, prin selectarea candidaţilor dintr-o listă scurtă, respectiv pe baza nominalizării efectuate de către Ministerul Finanţelor Publice pentru reprezentantul acestei instituţii.*

*(10) Lista membrilor consiliului de administraţie şi CV-ul fiecărui administrator se publică, prin grija preşedintelui consiliului de administraţie, pe pagina de internet a regiei autonome pe întreaga durată a mandatului acestora.”*

* prevederile art. 1 pct. 14, pct. 15, pct. 17, pct. 18, art. 20, art. 21, art. 28 alin. (1) lit. b), art. 34 lit. a), art. 35 și art. 36 alin. (1) din Anexa 1-NORME METODOLOGICE pentru stabilirea criteriilor de selecţie, de întocmire a listei scurte de până la 5 candidaţi pentru fiecare post, a clasamentului acestora, a procedurii privind numirile finale, precum şi a altor măsuri necesare implementării prevederilor Ordonanţei de urgenţă a Guvernului nr. 109/2011 privind guvernanţa corporativă a întreprinderilor publice aprobate prin Hotărârea Guvernului nr. 722/2016 pentru aprobarea Normelor metodologice de aplicare a unor prevederi din Ordonanța de urgență a Guvernului nr. 109/2011, care stipulează:

*”ART. 1*

*În sensul prezentelor norme, termenii şi expresiile de mai jos au următoarele semnificaţii:*

*14.* ***matricea consiliului*** *- tabel care cuprinde competenţele măsurabile, trăsăturile şi condiţiile care trebuie îndeplinite în mod ideal de membrii consiliului, individual şi colectiv, împreună cu aptitudinile, cunoştinţele, experienţa şi alte atribute ale membrilor în funcţie, precum şi ale potenţialilor candidaţi;*

*15.* ***matricea profilului candidatului*** *- tabel care trebuie să se încadreze în matricea consiliului, în cazul în care toţi membrii în funcţie ai consiliului sunt şi candidaţi pentru o configuraţie viitoare a acestuia. În cazul în care doar o parte din membrii consiliului trebuie selectaţi, şi nu toţi, atunci matricea profilului candidatului conţine un set mai restrâns de criterii, cerinţe sau elemente din matricea consiliului, a căror îndeplinire ar asigura complementaritatea cu profilul membrilor în funcţie ai consiliului;*

*17.* ***profilul candidatului*** *pentru funcţia de administrator - descrierea rolului pe care candidatul trebuie să-l îndeplinească, pe baza cerinţelor contextuale specifice rolului, precum şi competenţele tehnice şi atributele comportamentale, experienţa şi specificul pe care acesta trebuie să le demonstreze, în conformitate cu misiunea, obiectivele şi ţintele întreprinderii publice, precum şi cu etapa de dezvoltare a acesteia. La întocmirea profilului se menţionează, pe de o parte, criteriile şi nivelurile de calificare obligatorii, pe de altă parte criteriile şi nivelurile de calificare opţionale, atât la nivel individual, cât şi la nivelul colectiv al întregului consiliu, sub formă de praguri minime de competenţă;*

*18.* ***profilul consiliului*** *- o identificare a capacităţilor, trăsăturilor şi cerinţelor pe care consiliul trebuie să le deţină la nivel colectiv, având în vedere contextul organizaţional, misiunea, aşteptările exprimate în scrisoarea de aşteptări şi elementele de strategie organizaţională existente sau ce trebuie dezvoltate. Profilul conţine şi matricea consiliului de administraţie, care conferă o expresie a acestor capacităţi pe care consiliul trebuie să le posede la nivel colectiv, printr-un set de competenţe, abilităţi, alte condiţii eliminatorii, ce trebuie îndeplinite individual şi colectiv de membrii consiliului;*

*ART. 20*

*(1)* ***Fiecare autoritate publică tutelară*** *sau societate* ***elaborează un profil personalizat al consiliului*** *într-un mod transparent, sistematic şi riguros pentru a se asigura că sunt identificate capacităţile necesare pentru alcătuirea celui mai bun consiliu şi, respectiv, cei mai buni candidaţi pentru consiliu.*

*(2) Autoritatea publică tutelară sau societatea, după caz, elaborează profilul consiliului prin cuantificarea cerinţelor prevăzute la art. 19 în cadrul matricei.*

*(3) Autoritatea publică tutelară, cu consultarea acţionarilor ce deţin pachete de acţiuni de peste 5% din capitalul social al întreprinderii publice la care se aplică selecţia, definitivează versiunea finală a profilului personalizat al consiliului. În acest scop autoritatea publică tutelară va transmite, în termen de 5 zile de la data declanşării procedurii de selecţie, acţionarilor care deţin mai mult de 5% din capitalul social al societăţii proiectul profilului personalizat al consiliului pentru formularea de propuneri în vederea definitivării acestora.*

*ART. 21*

***În cazul regiilor autonome, profilul consiliului este elaborat de structura de guvernanţă corporativă din cadrul autorităţii publice tutelare pentru fiecare regie****, în consultare cu consiliul, sau cu sprijinul expertului independent, după caz*.

*ART. 28*

*(1) Proiectul matricei profilului consiliului întreprinderii publice se elaborează după cum urmează:*

*b) de către autoritatea publică tutelară, prin comisia de selecţie.*

*ART. 34*

*Profilul consiliului se aprobă astfel:*

1. *în cazul regiilor autonome, de către autoritatea publică tutelară la propunerea structurii de guvernanţă corporativă sau, după caz, a consiliului;*

*ART. 35*

*Profilul candidatului este alcătuit din două componente:*

*a) descrierea rolului acestuia, derivat din cerinţele contextuale ale întreprinderii publice;*

*b) definirea unei combinaţii specifice fiecărui candidat, formată dintr-un set de criterii derivate din matricea profilului consiliului.*

*ART. 36*

*(1) Profilul candidatului se aprobă conform art. 34.”*

Față de cele prezentate, în temeiul prevederilor art. 182 alin. (4) cu trimitere la art. 136 alin. (8) lit. b) și alin. (10) din Ordonanța de urgență a Guvernului nr. 57/2016, privind Codul administrativ cu modificările și completările ulterioare,

**PROPUNEM:**

**adoptarea Proiectului de hotărâre privind implementarea măsurilor dispuse de legislația specifică privind guvernanța corporativă a întreprinderilor publice, la Regia Autonomă ”Aeroportul Satu Mare”**

**Șef serviciu S.C.C.I.**

Nagy Brigitta Monica

**Compartimentul de Guvernanță Corporativă**

Iluț Alina Ramona

**Vizat juridic**

Pop Nicoleta

Red.Teh./P.N./5 ex.